Public procurement notice: Contract Notice
Published: 2020-11-06
Buyer: Jyväskylän Ammattikorkeakoulu Oy
Country: FI
Contract type: Services
Procedure: Open procedure
CPV classification: 72400000
Submission deadline: 2020-12-07
Award criteria: The most economic tender

Technical requirements: Jyväskylän ammattikorkeakoulu pyytää tarjousta Jamk.fi-verkkopalvelun suunnittelusta ja toteutuksesta Drupal-julkaisujärjestelmällä sekä toteutetun verkkopalvelun sovellusylläpidosta ja jatkokehittämispalveluista. Lisäksi toimittajaa pyydetään tarjoamaan verkkopalvelualustan tarvitsemaa hosting- eli käyttöpalvelua. Tarkempi kuvaus tarjouspyyntöasiakirjoissa.
Hankintaan sisältyy Jamk.fi-verkkopalvelun (ulkoisen internetsivuston) suunnittelu ja toteutus, ratkaisun tuki- ja sovellusylläpitopalvelut sekä verkkopalvelun jatkokehityspalvelut ja käyttöpalvelut.
Uusi verkkopalvelu toteutetaan Drupal-sisällönhallintajärjestelmällä. Toimittaja voi sisällyttää tarjoukseensa myös sisällönhallintajärjestelmää täydentäviä ohjelmistoja. Avoimen lähdekoodin Drupal-alustaan päädyttiin suunnittelu- ja vaatimustyöpajoissa käytyjen keskustelujen ja taustamateriaalien perusteella. Drupal soveltuu hyvin metatietovetoisen, laajan verkkopalvelukokonaisuuden alustaksi, vastaa JAMK:n verkkopalvelulle tunnistettuihin vaatimuksiin hyvin ja on kustannustehokas. Verkkopalvelun kustannukset tulevat muita vaihtoehtoja edullisimmiksi elinkaarikustannusten ja lisenssimaksuttomuuden vuoksi.
Hankinnan kohteena olevan verkkopalvelun vaatimukset on kuvattu tämän tarjouspyynnön liitteenä 2 olevassa vaatimusmäärittelydokumentissa. Määrittelyt tarkennetaan projektin aikana yhdessä valittavan toimittajan kanssa.
Sopimuskausi on neljä (4) vuotta, jonka jälkeen sopimus jatkuu toistaiseksi voimassa olevana. Irtisanomisajoista tarkemmin sopimusluonnoksissa.
Nykyisessä JAMK.fi-verkkopalvelussa on paljon projektisivuja, jotka pitää säilyttää vähintään viisi (5) vuotta. Nämä sivustot pitää siirtää uuteen verkkopalveluun vastaavassa muodossa kuin ovat nykyisessä Episerver-toteutuksessa. Siirrettäviä projektisivuja on noin 450 kappaletta.
Lisäksi uuteen verkkopalveluun halutaan migratoida vanhan verkkopalvelun uutiset vuosilta 2018–2021 ja tapahtumat edeltävän vuoden ajalta, arviolta noin 700 sivua.
Tarjoajaa edellytetään hinnoittelemaan migraatio-optioiden toteutuksen erikseen (ks. liite 5. Tarjouksen hintalomake).
Projektiin sisältyvien koulutusten lisäksi, JAMK pyytää tarjoajaa tarjoamaan optiona sisällöntuottajien koulutusta.
JAMK:lla on arvioilta 60 sisällöntuottajaa pääkäyttäjäryhmien lisäksi. Tarjoajaa edellytetään hinnoittelemaan optiona tarjottavan koulutuksen erikseen (ks. liite 5. Tarjouksen hintalomake).
Hankintayksikkö on käyttänyt tarjouspyyntöaineiston laadinnassa seuraavia asiantuntijoita North Patrol Oy:stä: Camilla Heikkilä ja Noora Linnermo.
Edellä mainitun yhtiön asiantuntijat ovat esteellisiä toimimaan hankkeessa tarjoajien neuvonantajina tarjouskilpailun aikana.
Verkkopalvelun toimitusprojekti alkaa hankintasopimuksen tekemisen jälkeen projektisuunnittelulla, käyttöliittymäsuunnittelulla ja määrittelyn tarkentamisella.
Jyväskylän ammattikorkeakoulun tavoitteena on, että projekti voidaan käynnistää tammikuun 2021 alussa. Tavoitteena on, että uusi verkkopalvelun julkaistaan alkusyksystä 2021.
Projektin tarkka aikataulu ja vaiheistus sovitaan valittavan toimittajan kanssa. Toimittajan on tarjouksessaan kuvattava realistinen ehdotuksensa projektin aikataulusta.